=== Europæernes ankomst ===
Hollænderen [[Willem Janszoon]] var sandsynligvis den første europæer, som opdagede Australien. I 1606 sejlede han op langs halvøen Cape York, og den 26. februar samme år gik han i land ved floden Pennefather nær nutidens Weipa.<ref>{{Harvnb|Davison, Hirst and Macintyre|p=233}}</ref> I løbet af det 17. århundrede kortlagde hollandske søfarere den australske nord- og vestkyst. De navngav det nye land "Ny Holland", men forsøgte aldrig at kolonisere det.<ref>{{Harvnb|Davison, Hirst and Macintyre|p=233}}.</ref> Englænderen [[William Dampier]] gik i land på Ny Hollands nordvestkyst i 1688 og igen i 1699.<ref>Marsh, Lindsay (2010). ''History of Australia : understanding what makes Australia the place it is today''. Greenwood, W.A.: Ready-Ed Publications. p. 9. [[International Standard Book Number|ISBN]] [[Speciel:ISBN-søgning/978-1-86397-798-2|978-1-86397-798-2]].</ref> I 1770 sejlede [[James Cook]] op langs østkysten, som han kaldte New South Wales. I samme ombæring gjorde Cook krav på det nye land på Storbritanniens vegne.<ref>[https://web.archive.org/web/20110216230554/http://www.cultureandrecreation.gov.au/articles/australianhistory/ "European discovery and the colonisation of Australia"]. ''Australian Government: Culture Portal''. Department of the Environment, Water, Heritage and the Arts, Commonwealth of Australia. 11 January 2008. Archived from [http://www.cultureandrecreation.gov.au/articles/australianhistory/ the original] on 16 February 2011.</ref> Da briterne i 1783 mistede deres amerikanske kolonier, sendte de britiske myndigheder den såkaldt "Første Flåde" til New South Wales. Her grundlagde de under kaptajn [[Arthur Phillip]]s lederskab en [[straffekoloni]]. Den 26. januar 1788 hejste Phillip det britiske flag ved Sydney Cove, Port Jackson.<ref>{{Harvnb|Davison, Hirst and Macintyre|pp=157, 254}}</ref> Datoen er i dag Australiens nationaldag, Australia Day. [[Kronkoloni]]en New South Wales blev dog først formelt proklameret den 7. februar 1788. Straffefangerne grundlagde bosættelsen [[Sydney]], der blev base for fremtidig udforskning og kolonisering.
Historie Tidligere_riger,_stater,_protektorater,_kolonier_og_lande Geologi Organisationer